Perillinen (kirjasarja)

**Perillinen** () on yhdysvaltalaisen Christopher Paolinin kirjoittama fantasiakirjasarja, joka kertoo nuoresta Eragonista ja hänen lohikäärmeestään Saphirasta. Tapahtumat sijoittuvat fantasiamaailma Alagaësiaan. Alkuperäinen sarja on neliosainen, ja siihen kuuluvat vuosina 2002–2011 julkaistut romaanit *[[Eragon]]*, *[[Esikoinen (kirja)|Esikoinen]]*, *[[Brisingr]]* ja *[[Perillinen (kirja)|Perillinen]]*. Niiden jälkeen on ilmestynyt myös sarjaan liittyvä novellikokoelma *[[Kulkuri, noita ja lohikäärme]]* (2018) sekä spin-off -romaani *[[Murtagh (kirja)|Murtagh]]* (2023).

Sarjan kirjoja on myyty yhteensä yli 41 miljoonaa kappaletta ja niitä on käännetty yli 50 kielelle. Sarjan ensimmäisen osan pohjalta on tehty elokuva *[[Eragon (elokuva)|Eragon]]* (2006) ja kirjasarjaan perustuva televisiosarja on kehitteillä.

## Tausta
Paolini aloitti esikoisteoksensa *Eragonin* kirjoittamisen 15-vuotiaana vuonna 1998. Paolinin perhe julkaisi itse *Eragonin* vuonna 2002. Kustantamo Alfred A. Knopf julkaisi teoksen uudelleen vuonna 2003. *Perillisen* toinen osa *Esikoinen* julkaistiin kaksi vuotta myöhemmin vuonna 2005 ja sarjan kolmas osa *Brisingr* puolestaan syyskuussa vuonna 2008. Alun perin sarjan oli tarkoitus koostua vain kolmesta kirjasta, mutta sittemmin luku laajeni neljään. Sarjan neljännen osan nimi on *Perillinen*, ja se julkaistiin 8. marraskuuta 2011.

### Suomennokset
Sarjan kaikki neljä osaa on julkaistu suomeksi. Ensimmäinen osa *Eragon* julkaistiin suomeksi huhtikuussa vuonna 2005 Tero Kuittisen kääntämänä. *Esikoinen* julkaistiin maaliskuussa vuonna 2006, ja sarjan kolmas teos *Brisingr* maaliskuussa 2009. Toisen ja kolmannen osan on kääntänyt Tarja Rouhiainen. Neljännen osan suomentaja on Sirkka Aulanko ja julkaisupäivämäärä 16. lokakuuta 2012. Suomeksi kirjoja julkaisee kustannusyhtiö Tammi.

## Teokset
### Pääteokset
**[[Eragon]]* (alkuteos *Eragon*, 2003 – suom. Tero Kuittinen, Tammi 2005, )
**[[Esikoinen (kirja)|Esikoinen]]* (alkuteos *Eldest*, 2005 – suom. Tarja Rouhiainen, Tammi 2006, )
**[[Brisingr]]* (alkuteos *Brisingr*, 2008 – suom. Tarja Rouhiainen, Tammi 2009, )
**[[Perillinen (kirja)|Perillinen]]* (alkuteos *Inheritance*, 2011 - suom. Sirkka Aulanko, Tammi 2012, )

### Liittyvät teokset
#### Novellikokoelmat: ''Tarinoita Alagaësiasta''
**[[Kulkuri, noita ja lohikäärme]]* (alkuteos *The Fork, the Witch, and the Worm*, 2018 – suom. Ilkka Rekiaro, Tammi 2019, )
#### Oppaat
**Eragon: Lohikäärmeratsastajan opas* (alkuteos *Eragon’s Guide to Alagaësia*, 2009 – suom. Tarja Riitala, Tammi 2010, )
#### Spin-offit
**[[Murtagh (kirja)|Murtagh]]* (alkuteos *Murtagh*, 2023 - suom. Taimi Tornikoski, Tammi 2024, )

## Juoni

### Eragon
Pahan kuninkaan ja lohikäärmeratsastajan, Galbatorixin, hirmuvaltaisesti hallitsemassa Alagaësiassa, 15-vuotias Carvahall kylästä kotoisin oleva poika poika Eragon löytää metsästysretkellään Selkärankavuoristosta sinisen kiven, joka osoittautuu lohikäärmeen munaksi. Munasta kuoriutuu lohikäärme Saphira, jonka Eragon piilottaa metsään. Galbatorixin liittolaisen, varjo Durzan, johtamat ra'zacit hyökkäävät Carvahalliin tavoitteenaan saada lohikäärme. Eragonin eno, Garrow, kuolee hyökkäyksessä. Eragon haluaa kostaa ra'zaceille ja lähtee yhdessä Saphiran sekä kylän tarinankertojan Bromin kanssa kostoretkelle. Brom opettaa Eragonille miekkailua, magiaa, haltioiden muinaista kielen käyttöä, sekä muita lohikäärmeratsastajilta vaadittavia taitoja. Teirmin kaupungissa, he saavat apua Bromin ystävältä, Jeodilta, ja tapaavat myös noita Angelan sekä ihmiskissan nimeltä Solembum.

Lopulta he jäljittävät ra'zacit kaupungista nimeltä Dras-Leona. Siellä heitä auttaa pakolainen nimeltä Murtagh. Brom saa veitsen kylkeensä, ja havoittuu. Hän paljastaa olleensa itsekin ennen lohikäärmeratsastaja, kunnes toinen ratsastaja nimeltä Morzan oli yhdessä johtamiensa valapattojen kanssa kääntynyt Galbatorixin puolelle ja auttanneet surmaamaan muut ratsastajat. Brom luovuttaa Zar'rocin, aikoinaan Morzanilta ottamansa miekan Eragonille ja kuolee lopulta haavoihinsa. Eragon hautaa hänet ja Saphira muuttaa haudan timantiksi. Eragon ja Murtagh pelastavat Durzan vankina olevan haltiatyttö Aryan, joka oli Eragonin metsästysretken aikaan siirtänyt Saphiran munan Selkärankavuoristoon magian avulla. Sieltä he matkustavat vardenien luokse, jotka oleskelevat kääpiöiden vuorella, Farthen Dûrissa, kuningas Hrothgarin tukemina. Mutta vardenien johtaja Ajihad käskee vangita Murtaghin, kun tämä paljastuu Morzanin pojaksi. Eragon siunaa tyttövauva Elvan, sekä tutustuu myös Hrothgarin veljenpoika Orikiin, Ajihadin tyttäreen Nasuadaan, vardenien varakomentaja Jörmunduriin, sekä vardenien ylimpinä maageina toimiviin salaperäisiin kaksosiin. Urgalit hyökkäävät Durzan johdolla Farthen Dûriin, Eragonin ja Saphiran joutuessa mukaan taisteluun. Vardenit lyövät urgalit ja Eragon onnistuu tappamaan Durzan lävistämällä tämän sydämen. Todellinen sota Galbatorixia vastaan on kuitenkin vasta alkamassa.

### Esikoinen
Vardenien johtaja Ajihad sekä Murtagh ja kaksoset lähtevät Farthen Dûrin tunneleihin jahtaamaan urgaleita, mutta
Ajihadin surmaavat Farthen Dûrin sisäänkäynnillä urgalit, minkä lisäksi Murtagh ja kaksoset katosivat. Nasuadasta tulee vardenien uusi johtaja, mutta Eragonille ja hänelle tulee valtaongelmia senaatin kanssa. Eragonin serkulle Roranille tulee ongelmia kun ra'zacit alkavat vainota häntä. Carvahallin kylä ei kuitenkaan suostu luovuttamaan Rorania ra'zaceille, joten kylä joutuu vainon kohteeksi ja Roran saa kyläläiset ylipuhuttua lähtemään pois kylästä Selkärankavuoriston yli. Mutta teurastaja Sloan, jonka tytär Katrina oli Roranin rakastettu, pettää muut kyläläiset, jolloin ra'zacit vangitsevat sekä Sloanin että Katrinan. Päästyään pakoon, Roran ja muut kyläläiset selviävät Selkärankavuoristosta, ja jatkavat matkaa laivoilla kohti Surdaa. Myöhemmin he tapaavat Jeodin, ja kuulevat että Eragon on lohikäärmeratsastaja. He onnistuvat karistamaan heitä jahdanneet sotilaat ja ra'zacit. 

Tällä välin Eragon on lähtenyt haltoiden luo jatkamaan koulutusta ja hänelle paljastuu että maailmassa on hänen ja Galbatorixin lisäksi vielä yksi ratsastaja, Oromis, joka lohikäärmeensä, Glaedrin, kanssa alkaa opettaa Eragonia. He myös syyn Galbatorixin kääntymiseen pahaksi olevan se, että Galbatorix katkeroitunut siitä kuinka lohikäärmeratsastajien neuvosto ei ollut alun perin myöntänyt hänelle uutta lohikäärmettä alkuperäisen lohikäärmeensä, Jarnunvöskin, kuoleman jälkeen. Kerrottuaan Oromikselle Elvan siunauksta, hänelle paljastuu, että siunaus meni pieleen ja että Elva joutuu suojelemaan muita onnettomuuksilta. Eragonin koulutus jää kesken, sillä hän saa selville, että vardenit aikovat ottaa yhteen Valtakunnan kanssa. Eragon saapuu vain hetkeä ennen taistelua., eivätkä voimansa eivät tahtoneet koulutuksestaan huolimatta riittää. Roranin ja kyläläisten laiva saapuu aivan taistelun läheiselle joelle, ja he liittyivät myös taisteluun vardenien puolelle. Taistelu alkaa jo kääntyä voitoksi, mutta sitten Eragon huomaa toisen ratsastajan, joka ei ole Galbatorix vaan Murtagh. Kaksoset olivat pettäneet vardenit ja vieneet Murtaghin Galbatorixin eteen. Murtaghin lohikäärme, Thorn, oli kuoriutunut toisesta Galbatorixin hallussa olleesta munasta, ja Galbatorix oli pakottanut sekä Murtaghin että Thornin lupaamaan uskollisuuttaan hänelle muinaisella kielellä. Roran tappaa kaksoset, mutta Murtagh tappaa Hrothgarin. Murtagh ja Eragon taistelevat, mutta kun Eragon on häviämäisillään, hän onnistuu keksimään porsaanreiän Murtaghin lupauksista. Murtagh ei tapa häntä, mutta ottaa Zar'rocin itselleen, ja paljastaa Morzanin olevan heidän molempien isä ja Selenan olevan heidän molempien äiti.

### Brisingr
Kirjan alussa Eragon lähtee Roranin kanssa pelastamaan tämän kihlattua Katrinaa ra'zacien kynsistä, heidän piilopaikkansa on salainen, eikä Eragon pysty aistimaan ra'zaceja. Lopulta piilopaikka löytyy Helgrind vuoren kätköistä, Eragon, Roran ja Saphira onnistuvat tappamaan ra'zacit (yhtä lukuun ottamatta) ja lethrblakat. He hakevat Katrinan tyrmästä, mutta Eragonin jättäytyy etsimään pakoon lähtenyttä ra'zacia ja muu seurue lähtee kohti vardenien leiriä. Eragon löytää jäljelle jääneen, lajinsa viimeisen, ra'zacin ja tappaa sen. Eragon löytää myös Sloanin ja lähettää hänet kohti Ellesmeraa. Eragon vaeltaa takaisin vardenien pariin. Kun Eragon palaa, Roran pyytää tätä vihkimään hänet ja Katrinan. Samana päivänä, kun häiden oli tarkoitus olla, hyökkää vardenien kimppuun joukko sotureita, jotka eivät tunne kipua. Joukossa ovat myös Murtagh ja Thorn. Eragon onnistuu karkottamaan heidät, samalla kun urgalit, kääpiöt, surdalaiset ja vardenit onnistuvat tappamaan valtakunnan soturit. Vardenit kärsivät kovia tappioita taistelun aikana, mutta häät pidetään tästä huolimatta. 

Tämän jälkeen Eragon palaa Tjornheimiin, kääpiöiden vuoren Farthen Dûrin pääkaupunkiin, jossa valitaan uusi kuningas Hrothgarin tilalle. Tjornheimissä ollessaan joukko mustaan pukeutuneita miehiä hyökkää Eragonin kimppuun ja melkein tappavat hänet. Eragon ja hänen henkivartijansa saavat tapettua muukalaiset, jotka osoittautuvat erään toisen klaanin, Az Sweldn rak Anhûinin alaisiksi. Lopulta pidetään itse vaalit, jotka voittaa Orik. Vaalien jälkeen Saphira korjaa magiallaan Aryan rikkoman suuren tähtisafiirin. Tämän jälkeen Eragon ja Saphira suuntaavat kohti Ellesmeraa, missä Oromis ja Glaedr paljastavat, ettei Eragonin isä olekaan Morzan vaan Brom. He kertovat myös, Galbatorixin voimien salaisuus on lohikäärmeiden eldunarít eli *sydänten sydämet*. Ennen paluutaan vardenien luokse, Eragon takoo itselleen uuden miekan haltiaseppä Rhunonin avustuksella. Miekkaan tarvittavan metallin Eragon saa Menoapuun avulla, kun hän kutsuu puun henkeä, Linneaa. Eragon nimeää miekan Brisingiriksi, joka tarkoittaa tulta. Kirjan lopussa, Eragon ja vardenit yrittävät vallata Feinsterin kaupungin, jonka asukkaat onnistuvat luomaan uuden varjon nimeltä Varaug. Eragon ja Arya surmaavat Varaugin, mutta Oromis, joka oli vihdoin päättäneet viimeinkin osallistua itsekin taistelemiseen kuolevat kaksintaistelussa Murtaghin kehoa ohjailevaa ja tämän kautta puhuvaa Galbatorixia vastaan. Glaedrin mieli pysyy kuitenkin yhä elossa Eragoni ja Saphiran haltuun antamansa eldunarín sisällä.

### Perillinen
Kirjan alussa vardenit valloittavat Belatonan. Ihmiskissat liittyvät vardeneihin kuninkaansa Grimrr Puolitassun johdolla. Nasuada lähettää Roranin Aroughsiin kukistamaan kaupungin. Matkan aikana magiankäyttäjä Carn kuolee. Samaan aikaan vardenit matkaavat kohti Dras-Leonaa. Käy ilmi, että Murtagh ja Thorn vartioivat kaupunkia, joten kaupungin valloitus osoittautuu pulmalliseksi. Jeod kertoo Eragonille, että kaupungin alle on kaivettu lukuisia tunneleita. Eragon, Arya, Angela, Solembum, ja haltia Wyrden lähtevät tunneleiden kautta kaupungin alle aikeinaan avata portit vardeneille sisältä päin. Samaan aikaan Saphira ja Blödhgarm houkuttelevat Thornin ja Murtaghin pois tieltä. Dras Leonan valloitus onnistuu, mutta yön aikana Murtagh ja Thorn palaavat. Eragon ja Arya eivät ole selvin päin, joten vardenien puolustaminen osoittautuu vaikeaksi. Murtagh sieppaa Nasuadan ja vie tämän Urû'baeniin, Valtakunnan pääkaupunkiin. Eragonista tulee vardenien johtaja. Hänestä ja Saphirasta kuitenkin tuntuu, että mahdollisuus voittaa Galbatorix on menetetty. He lähtevät Sielujen Holvin luo Vroengardin saarelle siinä toivossa, että löytäisivät apua. 

Samaan aikaan Urû'baenissa Galbatorix yrittää murtaa Nasuadaa. Käy ilmi, että Murtagh oli tuonut Nasuadan Urû'baeniin aikeissaan pelastaa tämän. Murtagh lupaa auttaa Nasuadaa Galbatorixia vastaan, ja saa tosinimensä vaihdettua. Vroengardin saarella Eragon ja Saphira saavat tietää tosinimensä. Nimiensä avulla he avaavat Sielujen Holvin ja löytävät sisältä Eldunareja ja satoja säilyneitä lohikäärmeen munia. He palaavat vardenien luo ja aloittavat hyökkäyksen Urû'baeniin. Eragon, Saphira, Arya ja Elva rynnivät Galbatorixin huoneeseen. Galbatorix paljastaa keksineensä muinaisen kielen nimen jonka avulla voi hallita magiaa. Murtagh ja Eragon tappelevat, vain koska Galbatorix tahtoo tietää, kumpi on oikeasti parempi. Murtagh on vähällä tappaa velipuolensa, mutta Galbatorix ehtii estää häntä. Taistelun loputtua, kun Murtagh makaa maassa vatsa auki ja molemmat veljeksistä ovat haavoittuneita, Murtagh sytyttää Galbatorixin palamaan magian avulla. Thorn ja Saphira hyökkäävät yhdessä Shruikanin, Galbatorixin nykyisen ja mustalla magialla tottelemaan pakotetun lohikäärmeen, kimppuun. Arya surmaa Shruikanin, ja Eragon puolestaan pakottaa loitsulla Galbatorixin kokemaan kaikkien aiempien uhriensa tuskan ja kärsimyksen, minkä seurauksena Galbatorix tappaa itsensä. Murtagh vapauttaa Nasuadan, ja he kaikki lähtevät pois linnasta, joka romahtaa Galbatorixin itsemurhaloitsun vaikutuksesta. Aryan äiti, haltiakuningatar Islanzadi kuolee taistelun aikana. Arya hakee Galbatorixin hallussa olleen viimeisen vihreän lohikäärmeen munan. Munasta kuoriutuu uroslohikäärme Fírnen, ja Aryasta tulee hänen ratsastajansa. Nasuadasta tulee Valtakunnan uusi kuningatar, kun taas Aryasta tulee haltioiden uusi kuningatar. Roran ja Katrina saavat tyttövauvan, jonka nimeksi tulee Ismira. Elain puolestaan synnyttää pojan nimeltä Toivo, jonka huulihalkion Eragon parantaa.

Ymmärrettyään, ettei Alagaësiassa ole turvallista paikkaa uusien lohikäärmeiden kasvattamiselle ja uusien lohikäärmeratsastajien kouluttamiselle, Eragon päättää, että hänen on purjehdittava meren halki kauas itään. Eragon muuttaa ennen lähtöään lohikäärmeratsastajien sääntöjä niin, että myös kääpiöistä ja urgaleista voi vastedes tulla ratsastajia, jättäen molemmille roduille yhdet munat. Eragon lähettäisi aika ajoin munia Alagaësiaan, mutta uusien ratsastajien olisi matkustettava itään hänen luokseen koulutettaviksi. Lopulta hän hyvästelee ystävänsä, ja purjehtii pois mukanaan Blödhgarm ja muutama muu haltia, sekä kaikki eldunarít.

## Vastaanotto
*Perillinen*-kirjasarja on ollut suosittu. Sarjan kaksi ensimmäistä kirjaa ovat myyneet yhteensä yli 15.5 miljoonaa kappaletta, ja sen kirjoja on käännetty yli 50 kielelle. Kirjasarja on saanut kriitikoilta ristiriitaisen vastaanoton, ja sitä on kritisoitu liioista samankaltaisuuksista esimerkiksi *[[Tähtien sota]]* -elokuvasarjan ja *[[Taru sormusten herrasta]]* -kirjasarjan kanssa.

## Sovitukset
### Elokuvasovitus
*[[Eragon]]in* pohjalta on tehty samanniminen elokuva, joka sai ensi-iltansa vuonna 2006. Sen pääosia esittävät Ed Speleers, Rachel Weisz, Jeremy Irons ja John Malkovich. Elokuva sai sekä kriitikoilta että sarjan faneilta huonon vastaanoton ja siihen oltiin pettyneitä. Elokuva tuotti lopulta noin 250 miljoonaa dollaria ja sen budjetti oli ollut noin 100 miljoonaa dollaria. Huonon menestyksen takia elokuvalle ei tehty jatko-osia.

### Televisiosovitus
Vuoden 2022 heinäkuussa uutisoitiin Disneyn kehittelevän kirjasarjaan perustuvaa televisiosarjaa. Paolini on Bert Salken kanssa sarjan vastaava tuottaja ja yksi sen käsikirjoittajista. Helmikuussa 2025 Paolini vahvisti sarjan olevan edelleen tekeillä.

## Lähteet

## Aiheesta muualla
* Paolini.net, Christopher Paolinin viralliset sivut